ai4bharat/Pralekha huggingface dataset:
രാജ്യരക്ഷാ മന്ത്രാലയം
ഓപ്പറേഷൻ സമുദ്ര സെതു II ന്റെ ഭാഗമായി ഇന്ത്യൻ നാവിക സേനയുടെ കപ്പൽ ത്രികാണ്ട് മുംബൈയിൽ എത്തി.
ന്യൂ ഡൽഹി , മെയ് 10 , 2021
ഓപ്പറേഷൻ സമുദ്ര സേതു II ന്റെ ഭാഗമായി ലിക്വിഡ് മെഡിക്കൽ ഓക്സിജൻ  ക്രയോജനിക് കണ്ടൈനറുകളുടെ കയറ്റുമതി വർധിപ്പിക്കുന്നതിനു വേണ്ടി ഖത്തറിലെ ഹമദ് തുറമുഖത്ത് നിന്ന് മുംബൈയിലേക്ക് ഇന്ത്യൻനാവിക സേനയുടെ കപ്പൽ ത്രികാണ്ടിനെ വിന്യസിസിച്ചിരുന്നു . 40 മെട്രിക് ടൺ ദ്രാവക ഓക്സിജനുമായി മെയ് 05 ന് ഖത്തറിൽ പ്രവേശിച്ച കപ്പൽ മെയ് 10 ന് മുംബൈയിൽ എത്തി.കോവിഡ് -19 മഹാമാരിക്കെതിരായ ഇന്ത്യയുടെ പോരാട്ടത്തെ പിന്തുണയ്ക്കുന്നതിനുള്ള ഫ്രഞ്ച് ദൗത്യത്തിന്റെ ഭാഗമാണ് ഈ ലിക്വിഡ് മെഡിക്കൽ ഓക്സിജൻ എത്തിയത് .. ഖത്തറിലെ ഇന്ത്യൻ അംബാസഡർ ഡോ. ദീപക് മിത്തലിന്റെ സഹായത്തോടെ പ്രവർത്തിക്കുന്ന ഈ ഇന്തോ-ഫ്രഞ്ച് സംരംഭം അടുത്ത രണ്ട് മാസത്തിനുള്ളിൽ 600 മെട്രിക് ടൺ ലിക്വിഡ് മെഡിക്കൽ ഓക്സിജൻ ഇന്ത്യയിലേക്ക് അയച്ചേക്കും .ആദ്യമായി എത്തിയ മെഡിക്കൽ ഓക്സിജൻ മഹാരാഷ്ട്ര സംസ്ഥാനത്തിനു കൈമാറി .
IE
(Visitor Counter : 159
ആയുഷ്
ദേശീയ ഔഷധ സസ്യ ബോർഡിൻ്റെ  നേതൃത്വത്തിൽ റീജണൽ -കം -ഫെസിലിറ്റേഷൻ സെന്ററുകൾ സ്ഥാപിച്ചു
ന്യൂഡൽഹി , മാർച്ച് 16, 2021
ദേശീയ ഔഷധ സസ്യ ബോർഡ് , ജമ്മുകാശ്മീർ, ഹിമാചൽപ്രദേശ്, മധ്യപ്രദേശ്, പശ്ചിമബംഗാൾ, അസം, മഹാരാഷ്ട്ര എന്നിവിടങ്ങളിലായി 6 പ്രാദേശിക കേന്ദ്രങ്ങൾക്ക്  രൂപം നൽകി. ദക്ഷിണ മേഖലയിലെ RCFC പ്രവർത്തിക്കുന്നത് തൃശ്ശൂരിലെ പീച്ചിയിൽ ഉള്ള കേരള വന ഗവേഷണ ഇൻസ്റ്റിറ്റ്യൂട്ടിൽ  ആണ്
ദേശീയ ഔഷധ സസ്യ ബോർഡിന്റെ വിവിധ പദ്ധതികൾ, സംസ്ഥാന ഔഷധ സസ്യ ബോർഡുകൾ, സംസ്ഥാന വനം കൃഷി ഹോർട്ടികൾച്ചർ വകുപ്പുകൾ തുടങ്ങിയ സംസ്ഥാനതല വകുപ്പുകളുടെ സഹകരണത്തോടെ നടപ്പാക്കുന്ന പ്രാദേശിക സംവിധാനമാണ് ആർ സി എഫ് സി കൾ.
.
കേന്ദ്ര സഹമന്ത്രി ശ്രീ കിരൺ റിജിജു രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
ആദായനികുതി ഓംബുഡ്സ്മാന്, പരോക്ഷനികുതി ഓംബുഡ്സ്മാന് സ്ഥാപനങ്ങള് ഇല്ലാതാക്കുന്നതിനുള്ള നിര്ദേശം പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകരിച്ചു.
പൊതുജനങ്ങള് തെരഞ്ഞെടുക്കുന്ന പകരം പരാതി പരിഹാര സംവിധാനം നിലവില് വന്ന സാഹചര്യത്തിലാണ് ഈ അംഗീകാരം. വ്യവസ്ഥാപിതമായി നിലനില്ക്കുന്ന സമാന്തര സംവിധാനങ്ങളെക്കാള് കൂടുതല് കാര്യക്ഷമമാണെന്ന് തെളിയിക്കാന് ഓംബുഡ്സ്മാന് കഴിഞ്ഞില്ല. ഈ സാഹചര്യത്തിലാണ് ആദായനികുതി ഓംബുഡ്സ്മാനും പരോക്ഷനികുതി ഓംബുഡ്സ്മാനും അവസാനിപ്പിക്കാന് തീരുമാനിച്ചത്.
പശ്ചാത്തലം:
ആദായനികുതിമായി ബന്ധപ്പെട്ട ഒത്തുതീര്പ്പ് വ്യവസ്ഥകളില് പൊതുജനങ്ങള്ക്കുള്ള പരാതികള് തീര്പ്പാക്കുന്നതിന് 2003ലാണ് ആദായനികുതി ഓംബുഡ്സ്മാനെ നിയമിച്ചത്. എന്നാല് ഈ ലക്ഷ്യങ്ങള് നേടിയെടുക്കുന്നതില് ഓംബുഡ്സ്മാന് പരാജയപ്പെട്ടു. ഒറ്റയക്കം എണ്ണം പരാതികള് മാത്രമേ പുതുതായി ഉണ്ടാകുന്നുള്ളൂ എന്നും നിരീക്ഷിക്കപ്പെട്ടു. കൂടാതെ നികുതിദായകര് സി.പിജി.ആര്.എ.എം.എസ്. ആയകാര് സേവാകേന്ദ്രം പോലുള്ള പകരം മാര്ഗ്ഗങ്ങള്ക്ക് പ്രാധാന്യം നല്കാനും തുടങ്ങി. പരോക്ഷനികുതി ഓംബുഡ്സ്മാന്റെ ഓഫീസ് പൂട്ടാന് 2011ല് തന്നെ തീരുമാനിച്ചതുമാണ്.
പ്രധാനമന്ത്രിയുടെ ഓഫീസ്
ജർമ്മൻ ഫെഡറൽ ചാൻസലർ ഡോ. ആഞ്ചല മെർക്കലുമായി പ്രധാനമന്ത്രി ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ജർമ്മൻ ഫെഡറൽ ചാൻസലർ ഡോ. ആഞ്ചല മെർക്കലുമായി ഫോണിൽ സംസാരിച്ചു.
അഫ്ഗാനിസ്ഥാനിലെ സുരക്ഷാ സാഹചര്യങ്ങളെക്കുറിച്ചും മേഖലയിലും ലോകത്തും അതിന്റെ പ്രത്യാഘാതങ്ങളെക്കുറിച്ചും നേതാക്കൾ ചർച്ച ചെയ്തു. സമാധാനവും സുരക്ഷിതത്വവും കാത്തുസൂക്ഷിക്കേണ്ടതിന്റെ പ്രാധാന്യം അവർ ഊ ന്നിപ്പറഞ്ഞു, കുടുങ്ങിക്കിടക്കുന്ന ആളുകളെ തിരിച്ചെത്തിക്കുക എന്നതാണ് ഏറ്റവും അടിയന്തിര മുൻഗണന.
കോവിഡ് -19 വാക്സിൻ സഹകരണം, കാലാവസ്ഥയും ഊർജ്ജവും കേന്ദ്രീകരിച്ചുള്ള വികസന സഹകരണം, വ്യാപാരം, സാമ്പത്തിക ബന്ധം വളർത്തൽ തുടങ്ങി ഉഭയകക്ഷി അജണ്ടയിലെ വിഷയങ്ങൾ ഇരു നേതാക്കളും ചർച്ച ചെയ്തു. ഐക്യരാഷ്ട്രസഭയുടെ സുരക്ഷാ കൗൺസിലിൽ സമുദ്ര സുരക്ഷ സംബന്ധിച്ച ഒരു സംഭാഷണം പ്രോത്സാഹിപ്പിക്കുന്നതിനുള്ള ഇന്ത്യൻ സംരംഭം, സി ഓ പി -26 സമ്മേളനം എന്നിവ പോലുള്ള ബഹുരാഷ്ട്ര താൽപ്പര്യമുള്ള വിഷയങ്ങളിൽ അവർ ആശയങ്ങൾ കൈമാറി. ഇന്തോ-പസഫിക് മേഖലയിൽ സമഗ്രമായ സഹകരണം പ്രോത്സാഹിപ്പിക്കുന്നതിന് ഇരുപക്ഷവും തമ്മിലുള്ള കാഴ്ചപ്പാടുകളുടെ പൊതുസ്വഭാവത്തിന് അവർ ഊന്നൽ നൽകി.
(
പ്രധാനമന്ത്രിയുടെ ഓഫീസ്
ലോക സിംഹ ദിനത്തിൽ സിംഹ സംരക്ഷണ പ്രവർത്തകരുടെ ശ്രമങ്ങൾക്ക് പ്രധാനമന്ത്രിയുടെ അഭിനന്ദനം
ലോക സിംഹ ദിനത്തിൽ സിംഹ സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദ്ര യാദവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
ലോക സിംഹദിനത്തിൽ, രാജപ്രൗഢിയുള്ള സിംഹങ്ങളെ സംരക്ഷിക്കാൻ പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. മഹത്തായ ഏഷ്യാറ്റിക് സിംഹത്തിന് ഇന്ത്യ എപ്പോഴും ഊർജ്ജസ്വലമായ ഭവനമായിരിക്കും.
--ND--
(
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ്: ജൂഡോയിൽ വെള്ളി നേടിയ തൂലിക മാനിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ ഭാരോദ്വഹനത്തിൽ ജൂഡോയിൽ വെള്ളി നേടിയ തൂലിക മാനിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
ബർമിംഗ്ഹാം ഗെയിമുകളിൽ തൂലികാ മാൻ തിളങ്ങി! ജൂഡോയിൽ വെള്ളി മെഡൽ നേടിയ അവർക്ക് അഭിനന്ദനങ്ങൾ. ഈ മെഡൽ അവരുടെ വിശിഷ്ട കായിക ജീവിതത്തിലെ മറ്റൊരു അംഗീകാരമാണ്. അവരുടെ വരാനിരിക്കുന്ന പ്രയത്നങ്ങൾക്ക് ഏറ്റവും മികച്ച ആശംസകൾ നേരുന്നു.
PIB Headquarters
വേനല്ക്കാല പ്രത്യേക ട്രെയിനുകള്
വേനല്ക്കാലത്തെ തിരക്ക് ഒഴിവാക്കുന്നതിന് ദക്ഷിണ റെയില്വെ താഴെപ്പറയുന്ന പ്രത്യേക ട്രെയിനുകള് ഓടിക്കും:
ചെന്നൈ സെന്ട്രലിനും എറണാകുളം ജംഗ്ഷനുമിടയില് സ്പെഷ്യല് ഫെയര് സ്പെഷ്യല് ട്രെയിന്
ചെന്നൈ സെന്ട്രല് - എറണാകുളം ജംഗ്ഷന് സ്പെഷ്യല് ഫെയര് സ്പെഷ്യല് ട്രെയിന്  ചെന്നൈ സെന്ട്രലില് നിന്നും 2017 ഏപ്രില് 3, 10, 17, 24 തീയതികളില്  രാത്രി 10.30 ന് പുറപ്പെടുന്ന ട്രെയിന് പിറ്റേ ദിവസം രാവിലെ 10.45 ന് എറണാകുളം ജംഗ്ഷനില് എത്തും.
എറണാകുളം ജംഗ്ഷന് - ചെന്നൈ സെന്ട്രല് സ്പെഷ്യല് ഫെയര് സ്പെഷ്യല് ട്രെയിന്
എറണാകുളം ജംഗ്ഷനില് നിന്ന് ഏപ്രില് 6, 13, 20, 27 തീയതികളില്  വൈകിട്ട് 7 മണിക്ക് പുറപ്പെടുന്ന എറണാകുളം ജംഗ്ഷന് - ചെന്നൈ സെന്ട്രല് സ്പെഷ്യല് ഫെയര് സ്പെഷ്യല് ട്രെയിന്  തൊട്ടടുത്ത ദിവസം രാവിലെ 7.20 ന് ചെന്നൈ സെന്ട്രലില് എത്തും.
ഈ ട്രയിനില് ഒരു എ.സി. ടു ടയര്, രണ്ട് എ.സി. ത്രി ടയര്, 12 സ്ലീപ്പര് ക്ലാസ് കോച്ചുകള് ഉണ്ടാകും.
ഈ ട്രെയിനിന് കാട്പാഡി, ജ്വാലാര്പേട്ട, സേലം, ഈറോഡ്, തിരിപ്പൂര്, കോയമ്പത്തൂര്, പാലക്കാട്, തൃശൂര്, ആലുവ എന്നിവിടങ്ങളില് സ്റ്റോപ്പ് ഉണ്ടാകും.
ചെന്നൈ സെന്ട്രല് - എറണാകുളം ജംഗ്ഷന് സ്പെഷ്യല് ഫെയര് സ്പെഷ്യല് ട്രെയിനിന്  എറണാകുളം ടൗണിലും, എറണാകുളം ജംഗ്ഷന് - ചെന്നൈ സെന്ട്രല് സ്പെഷ്യല് ഫെയര് സ്പെഷ്യല് ട്രെയിനിന്  പെരമ്പൂരിലും സ്റ്റോപ്പുണ്ടാകും.
എറണാകുളം ജംഗ്ഷനില് നിന്ന് മൈസൂര്ക്ക് സ്പെഷ്യല് ഫെയര് സ്പെഷ്യല് ട്രെയിന്
എറണാകുളം ജംഗ്ഷന് - മൈസൂര് സ്പെഷ്യല് ഫെയര് സ്പെഷ്യല് ട്രെയിന് എറണാകുളം ജംഗ്ഷനില് നിന്ന് ഏപ്രില് 4, 11, 18, 25 തീയതികളില്  പുറപ്പെട്ട് തൊട്ടടുത്ത ദിവസം രാവിലെ 7.30 ന് മൈസൂരില് എത്തും.
ഈ ട്രെയിനില് ഒരു എ.സി. ടു ടയര്, രണ്ട് എ.സി. ത്രി ടയര്, 12 സ്ലീപ്പര് ക്ലാസ് കോച്ചുകള് ഉണ്ടാകും.
ഈ ട്രെയിനിന് എറണാകുളം ടൗണ്, ആലുവ, തൃശൂര്, ഒറ്റപ്പാലം, പാലക്കാട്, കോയമ്പത്തൂര്, തിരിപ്പൂര്, ഈറോഡ്, സേലം, വൈറ്റ്ഫീല്ഡ്, കൃഷ്ണരാജപുരം, ബംഗലൂരൂ, കന്റോണ്മെന്റ്, കെ.എസ്.ആര്. ബംഗലൂരൂ, കെങ്കേരി, മാണ്ഡ്യ എന്നിവിടങ്ങളില് സ്റ്റോപ്പ് ഉണ്ടാകും.
(Visitor Counter : 10
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ആത്മനിര്ഭര് ഭാരത് പദ്ധതിയിന്കീഴില് എട്ട് കോടി കുടിയേറ്റ തൊഴിലാളി കുടുംബങ്ങള്ക്ക് സൗജന്യ ഭക്ഷ്യധാന്യം നല്കും
രാജ്യത്ത് ഒരാളും വിശന്നിരിക്കുന്നില്ലെന്ന് ഉറപ്പാക്കാന് കേന്ദ്ര ഭക്ഷ്യ-ഉപഭോക്തൃ മന്ത്രാലയം സാധ്യമായതെല്ലാം ചെയ്യുന്നുണ്ടെന്ന് മന്ത്രി രാം വിലാസ് പസ്വാന് പറഞ്ഞു. ന്യൂഡല്ഹിയിലെ കൃഷി ഭവനില്, വീഡിയോ കോണ്ഫറന്സിലൂടെ മാധ്യമ പ്രവര്ത്തകരോട് സംസാരിക്കുകയായിരുന്നു അദ്ദേഹം.
കോവിഡ് 19 സാഹചര്യത്തെ തുടര്ന്ന് ദുരിതത്തിലായ കുടിയേറ്റ തൊഴിലാളികള്ക്ക് ഭക്ഷണം ഉറപ്പുവരുത്താനായി എട്ട് ലക്ഷം മെട്രിക് ടണ് ഭക്ഷ്യധാന്യം, സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും അനുവദിച്ചിട്ടുണ്ട്. ഇവയുടെ വിതരണം, ചരക്കുനീക്കം, ഡീലറുടെ ലാഭം തുടങ്ങി എല്ലാ ചെലവുകളും കേന്ദ്ര സര്ക്കാര് വഹിക്കുമെന്ന് അദ്ദേഹം പറഞ്ഞു.
ധാന്യ വിതരണം പൂര്ത്തിയാക്കിയതിനുശേഷം ഇതു സംബന്ധിച്ച് വിവരങ്ങള് പങ്ക് വയ്ക്കാന് സംസ്ഥാനങ്ങളോട് ആവശ്യപ്പെട്ടിട്ടുണ്ട്. 2020 ജൂലൈ 15 നു മുമ്പായി വിതരണം ചെയ്ത ധാന്യത്തിന്റെ അളവ്, മിച്ചമുണ്ടെങ്കില് അതിന്റെ വിവരങ്ങള് തുടങ്ങിയവ ഉള്പ്പെടുത്തിയ റിപ്പോര്ട്ട് സമര്പ്പിക്കാനാണ് സംസ്ഥാനങ്ങളോട് നിര്ദേശിച്ചിട്ടുള്ളത്. ഭക്ഷ്യധാന്യ വിതരണവുമായി ബന്ധപ്പെട്ട് സംസ്ഥാന മന്ത്രിമാരുമായി അടുത്ത ആഴ്ച യോഗം ചേരുമെന്നും ശ്രീ പാസ്വാന് പറഞ്ഞു.
2020 - മെയ് 1 വരെ 17 സംസ്ഥാനങ്ങള്/കേന്ദ്ര ഭരണ പ്രദേശങ്ങള് ഒരു രാജ്യം, ഒരു റേഷന് കാര്ഡ് പദ്ധതിയില് ചേര്ന്നതായി മന്ത്രി പറഞ്ഞു. മൂന്ന് സംസ്ഥാനങ്ങള് കൂടി ജൂണ് - ഓഗസ്റ്റ് മാസങ്ങളിലായി ചേരുമെന്നും അതോടെ 23 സംസ്ഥാനങ്ങള് പദ്ധതിയുടെ ഭാഗമാകുമെന്നും ഭക്ഷ്യമന്ത്രി അറിയിച്ചു. 2021 മാര്ച്ചോടുകൂടി, എല്ലാ സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും പദ്ധതിയുടെ ഭാഗമാക്കുകയാണ് ഭക്ഷ്യ വിതരണ മന്ത്രാലയത്തിന്റെ ലക്ഷ്യമെന്നും ശ്രീ. രാം വിലാസ് പസ്വാന് കൂടിച്ചേര്ത്തു.
ധനകാര്യ മന്ത്രാലയം
2.62 കോടി പുതിയ തൊഴിലവസരങ്ങള് സൃഷ്ട്ടിച്ചതായി സാമ്പത്തിക സര്വ്വേ
2011-12 നും 2017- 2018 നും ഇടയ്ക്കുള്ള കാലയളവില് സ്ഥിരം ജോലി/ ശമ്പളമുള്ള 2.62 കോടി പുതിയ തൊഴിലവസരങ്ങള് സൃഷ്ടിക്കാന് സാധിച്ചിട്ടുണ്ടെന്ന് സാമ്പത്തിക സര്വേ വ്യക്തമാക്കുന്നു. 2011- 12 ല് സ്ഥിരം കൂലി/ശമ്പളം ലഭിക്കുന്ന തൊഴിലാളികളുടെ എണ്ണം 18 ശതമാനം ആയിരുന്നത് 2017-18 ല് 23% ആയി ഉയര്ന്നു. ഗ്രാമീണ മേഖലയില് 1.21 കോടിയും നഗര മേഖലയില് 1.39 കോടിയും തൊഴിലവസരങ്ങളാണ് സൃഷ്ടിച്ചത്. സ്ഥിര വരുമാനം ലഭിക്കുന്ന വനിതകളുടെ എണ്ണത്തില് 8 ശതമാനം വര്ദ്ധനയുണ്ടായി. 0.71 കോടി പുതിയ തൊഴിലുകളാണ് വനിതകള്ക്കായി സൃഷ്ടിച്ചത്.
(കേന്ദ്ര ഗവണ്മെന്റിന്റെ നൈപുണ്യ വികസന പദ്ധതിയായ സ്കില് ഇന്ത്യ മിഷനു കീഴിലുള്ള പ്രധാന് മന്ത്രി കൗശല് വികാസ് യോജനയ്ക്കു കീഴില് 2019 നവംബര് 11 വരെയുള്ള കണക്കനുസരിച്ച് 69.03 ലക്ഷം ഉദ്യോഗാര്ത്ഥികള്ക്ക് പരിശീലനം നല്കി. വനിതകളുടെ തൊഴില് സാധ്യത വര്ദ്ധിപ്പിക്കാനായി വനിതാ ഇന്ഡസ്ട്രിയല് ട്രെയിനിംഗ് ഇന്സ്റ്റിറ്റ്യൂട്ടുകള്, നാഷണല് വൊക്കേഷണല് ട്രെയിനിംഗ് ഇന്സ്റ്റിറ്റ്യൂട്ടുകള്, റീജ്യണല് വൊക്കേഷണല് ട്രെയിനിംഗ് ഇന്സ്റ്റിറ്റ്യൂട്ടുകള് എന്നിവ വഴി പരിശീലനം നല്കുന്നുണ്ട്. സമ്പദ് വ്യവസ്ഥയില് വനിതകളുടെ പങ്കാളിത്തം പ്രോത്സാഹിപ്പിക്കുന്നതിനുവേണ്ടി ശമ്പളത്തോടു കൂടിയ മാതൃത്വ അവധി നേരത്തെ 12 ആഴ്ച ആയിരുന്നത് 26 ആഴ്ചയാക്കി വര്ദ്ധിപ്പിച്ചതടക്കമുള്ള പുരോഗമനപരമായ നടപടികള് സാമ്പത്തിക സര്വ്വേ ചൂണ്ടിക്കാട്ടുന്നുണ്ട്.
AM MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 161.16 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 21,13,365 പേര്
ചികിത്സയിലുള്ളത് 5.43 ശതമാനം പേര്
രോഗമുക്തി നിരക്ക് 93.31%
കഴിഞ്ഞ 24 മണിക്കൂറിനിടെ 2,42,676 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,63,01,482 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,37,704 പേര്ക്ക്
10,050 ഒമൈക്രോൺ കേസുകൾ ഇതുവരെ കണ്ടെത്തി ; ഇന്നലെയെ അപേക്ഷിച്ച് 3.69 ശതമാനം വർധന
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 71.34 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 19,60,954 പരിശോധനകള്.
ND MRD
(
മന്ത്രിസഭ
ഉരുക്കു മേഖലയില് ഇന്ത്യയും ജപ്പാന് തമ്മിലുള്ള ധാരണാപത്രത്തിനു മന്ത്രിസഭയുടെ അനുമതി
(ഉരുക്കു മേഖലയിലെ സഹകരണം ശക്തിപ്പെടുത്തുന്നതിനായി കേന്ദ്ര ഗവണ്മെന്റും ജപ്പാന് ഗവണ്മെന്റും തമ്മില് സഹകരിക്കുന്നതിനുള്ള ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
നേട്ടങ്ങള്:
'ഇന്ത്യ-ജപ്പാന് സ്റ്റീല് ഡയലോഗ്' വഴി ഉരുക്കു മേഖലയില് സുസ്ഥിരമായ വളര്ച്ച സാധ്യമാക്കുന്നതിനായുള്ള പരസ്പര ധാരണ വര്ധിപ്പിക്കാന് ഉദ്ദേശിക്കുന്നു.
മേന്മ കൂടി ഉരുക്ക് ഉല്പാദിപ്പിക്കുന്നതിനു നിക്ഷേപം പ്രോല്സാഹിപ്പിക്കുകയും ഇന്ത്യയില് ഉരുക്ക് ഉപയോഗത്തിനുള്ള പുതിയ സാധ്യതകള് കണ്ടെത്തുകയും ചെയ്യുന്നതിനായി സഹകരിക്കാവുന്ന എല്ലാ വഴികളും തേടാനും ഉദ്ദേശിക്കുന്നു.
ഇന്ത്യയില് മേന്മ കൂടിയ ഉരുക്ക് ഉല്പാദിപ്പിക്കുന്നതിനുള്ള ശേഷി വര്ധിപ്പിക്കുന്നതിനു സഹകരണ കരാര് സഹായകമാകും.
MRD
വിദ്യാഭ്യാസ മന്ത്രാലയം
അദ്ധ്യയനവിഭാഗത്തിന്റെ വികസനത്തിനായി രാജ്യവ്യാപകമായി ആവാസവ്യവസ്ഥ സ്ഥാപിക്കാൻ "മാളവ്യ മിഷന്" ആഹ്വാനം ചെയ്ത് ശ്രീ ധർമ്മേന്ദ്ര പ്രധാൻ
ന്യൂ ഡൽഹി: മെയ് 17, 2022
ഉന്നതവിദ്യാഭ്യാസ സ്ഥാപനങ്ങളിലെ അധ്യാപക/ഫാക്കൽറ്റിയുടെ ശേഷി വർദ്ധിപ്പിക്കുന്നതിനുള്ള സ്ഥാപന സംവിധാനത്തെക്കുറിച്ചുള്ള റിപ്പോർട്ട് കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ ഇന്ന് അവലോകനം ചെയ്തു. അധ്യാപക വിദ്യാഭ്യാസത്തിനും അദ്ധ്യയനവിഭാഗത്തിന്റെ വികസനത്തിനുമായി രാജ്യവ്യാപകമായി ആവാസവ്യവസ്ഥ വികസിപ്പിക്കുന്നതിനുള്ള “മാളവ്യ മിഷൻ” എന്ന ആശയം മന്ത്രി പ്രധാൻ മുന്നോട്ടുവച്ചു.
ഇരുപത്തിയൊന്നാം നൂറ്റാണ്ടിൽ ഇന്ത്യ നേരിടുന്ന വെല്ലുവിളികളുമായി യോജിച്ച്, അദ്ധ്യയനവിഭാഗത്തിന്റെ നൈപുണ്യം വർദ്ധിപ്പിക്കുന്നതിനുള്ള ബഹുമുഖ സമീപനം സ്വീകരിക്കണമെന്ന് അദ്ദേഹം പറഞ്ഞു. ദേശീയ വിദ്യാഭ്യാസ നയം 2020 അധ്യാപക വിദ്യാഭ്യാസത്തിൽ ശ്രദ്ധ കേന്ദ്രീകരിക്കുന്നതിനെ പരാമർശിച്ചുകൊണ്ട് സംസാരിക്കവെ, ഇന്ത്യൻ മൂല്യങ്ങൾ, ഭാഷകൾ, അറിവ്, ധാർമ്മികത, പാരമ്പര്യങ്ങൾ എന്നിവയിൽ ശ്രദ്ധ കേന്ദ്രീകരിച്ച് അധ്യാപക വിദ്യാഭ്യാസ വിഷയത്തിൽ ഒരു ബഹുമുഖ സമീപനത്തിന് അദ്ദേഹം ആഹ്വാനം ചെയ്തു.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ് പ്രതിരോധ കുത്തിവെയ്പ്പ് കേന്ദ്രങ്ങൾ ഏപ്രിലിൽ എല്ലാ ദിവസവും പ്രവർത്തിക്കും.
ന്യൂഡൽഹി, ഏപ്രിൽ 1 , 2021
2021 ഏപ്രിൽ ഒന്നാം തിയതി മുതൽ 30 വരെ എല്ലാ ദിവസങ്ങളിലും പൊതു, സ്വകാര്യ മേഖലയിലെ എല്ലാ കോവിഡ് പ്രതിരോധ കുത്തിവെയ്പ്പ് കേന്ദ്രങ്ങളും തുറന്നു പ്രവർത്തിപ്പിക്കാൻ തീരുമാനിച്ചു.
2021 ഏപ്രിൽ മാസത്തിൽ ഗസറ്റഡ് അവധിദിനങ്ങൾ ഉൾപ്പെടെ മാസത്തിലെ എല്ലാ ദിവസങ്ങളിലും ഈ സിവിസികളിൽ കോവിഡ് പ്രതിരോധ കുത്തിവെയ്പ്പ് നൽകുന്നതിന് ആവശ്യമായ ക്രമീകരണങ്ങൾ ഏർപ്പെടുത്താൻ കേന്ദ്രം എല്ലാ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും കത്തെഴുതിയിട്ടുണ്ട്.
കോവിഡ് വാക്സിനേഷന്റെ വേഗതയിലും കവറേജിലും ദ്രുതഗതിയിലുള്ള വർദ്ധനവ് ഉറപ്പാക്കുന്നതിന് എല്ലാ കോവിഡ് പ്രതിരോധ കുത്തിവയ്പ്പ് കേന്ദ്രങ്ങളും പരമാവധി പ്രയോജനപ്പെടുത്തുന്നതിന് 2021 മാർച്ച് 31 ന് സംസ്ഥാനങ്ങളും, കേന്ദ്ര ഭരണ പ്രദേശങ്ങളുമായി നടത്തിയ വിശദമായ ചർച്ചകൾക്ക് ശേഷമാണ് ഈ നടപടി സ്വീകരിച്ചിരിക്കുന്നത്. .
പ്രതിരോധ കുത്തിവെയ്പ്പ് പ്രവർത്തനങ്ങൾ ഉന്നത തലത്തിൽ പതിവായി നിരീക്ഷിക്കുകയും അവലോകനം ചെയ്യുന്നതും തുടരുകയാണ്.
IE
പ്രധാനമന്ത്രിയുടെ ഓഫീസ്
നാളെ രാവിലെ ഏഴു മുതല് രാത്രി ഒന്പതു വരെ ജനതാ കര്ഫ്യൂ ആചരിക്കാന് അഭ്യര്ഥന
നിസ്വാര്ഥ സേവനം അനുഷ്ഠിക്കുന്നവര്ക്കു നാളെ വൈകിട്ട് അഞ്ചിനു നന്ദി അറിയിക്കാന് അഭ്യര്ഥന
വൈറസ് പടരുന്നത് ഒഴിവാക്കുന്നതിനുള്ള ശ്രമങ്ങളുടെ ഭാഗമായി നാളെ, മാര്ച്ച് 22ന് രാവിലെ ഏഴു മുതല് രാത്രി ഒന്പതു വരെ ജനത കര്ഫ്യൂ ആചരിക്കാനുള്ള പ്രധാനമന്ത്രിയുടെ അഭ്യര്ഥന വീണ്ടും ഓര്മിപ്പിക്കപ്പെടുന്നു.
ഈ പരീക്ഷണ നാളുകളില് നിസ്വാര്ഥമായി രാജ്യത്തിനു സേവനം അര്പ്പിച്ചവരുടെ ശ്രമങ്ങളെ അഭിവാദ്യം ചെയ്യുന്നതിനായി നാളെ വൈകിട്ട് അഞ്ചിനു വാതില്ക്കലോ ബാല്ക്കണിയിലോ നിന്ന് അഞ്ചു മിനുട്ട് കൈകൊട്ടുകയോ മണിയടിക്കുകയോ വേണമെന്ന അദ്ദേഹത്തിന്റെ അഭ്യര്ഥനയും ഓര്മിപ്പിക്കപ്പെടുന്നു.
(
പ്രധാനമന്ത്രിയുടെ ഓഫീസ്
ഉത്തർപ്രദേശിലെ ബന്ദയിൽ യമുന നദിയിലുണ്ടായ അപകടത്തിൽ മരിച്ചവരിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ ബന്ദ ജില്ലയിൽ യമുന നദിയിലുണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തബാധിതരായ കുടുംബങ്ങളെ അനുശോചനം അറിയിക്കുകയും സംസ്ഥാന ഗവണ്മെന്റിന്റെ മേൽനോട്ടത്തിൽ പ്രാദേശിക ഭരണകൂടം സാധ്യമായ എല്ലാ സഹായവും നൽകുന്നുണ്ടെന്നും ശ്രീ മോദി അറിയിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു
"ഉത്തർപ്രദേശിലെ ബന്ദയിൽ യമുന നദിയിലുണ്ടായ അപകടം ഹൃദയഭേദകമാണ്. ഈ അപകടത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവരോട് ഞാൻ അനുശോചനം രേഖപ്പെടുത്തുന്നു. സംസ്ഥാന ഗവണ്മെന്റിന്റെ മേൽനോട്ടത്തിലുള്ള പ്രാദേശിക ഭരണകൂടം ദുരിതാശ്വാസ, രക്ഷാപ്രവർത്തനങ്ങളിൽ പൂർണ്ണമായും ഏർപ്പെട്ടിരിക്കുകയാണ്; പ്രധാനമന്ത്രി നരേന്ദ്ര മോദി ."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 201.68 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 34,93,209 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,50,100 പേര്
ചികിത്സയിലുള്ളത് 0.34 ശതമാനം പേര്
രോഗമുക്തി നിരക്ക് 98.46%
കഴിഞ്ഞ 24 മണിക്കൂറിനിടെ 20,726 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,31,92,379 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 21,411 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.21 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,80,202 പരിശോധനകള്.
(ND
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
പ്രധാനമന്ത്രി ഗരീബ് കല്യാണ് അന്ന യോജന  മൂന്ന് മാസത്തേക്ക് കൂടി കേന്ദ്ര ഗവണ്മെന്റ് നീട്ടി 
എന്എഫ്എസ്എയുടെ എല്ലാ ഗുണഭോക്താക്കള്ക്കും 2022 ഡിസംബര് വരെ ഒരാള്ക്ക് 5 കിലോ നിരക്കില് സൗജന്യ ധാന്യങ്ങള് നല്കുന്നത് തുടരും.
പിഎംജികെഎവൈ മുഖേന ഇതുവരെ ആറ് ഘട്ടങ്ങളിലായി 3.45 ലക്ഷം കോടി രൂപയുടെ സബ്സിഡി അനുവദിച്ചു.
പിഎംജികെഎയുടെ ഏഴാം ഘട്ടം ഒക്ടോബര് മുതല് ഡിസംബര് വരെ കണക്കാക്കിയ സബ്സിഡി 44,762 കോടി രൂപ.
ഏഴാം ഘട്ടത്തില് മൊത്തം ഭക്ഷ്യധാന്യങ്ങള് 122 ലക്ഷം മെട്രിക് ടണ്ണാണ് പ്രതീക്ഷിക്കുന്നത്
വരാനിരിക്കുന്ന പ്രധാനപ്പെട്ട ഉത്സവങ്ങളില് സമൂഹത്തിലെ ദരിദ്ര, ദുര്ബല വിഭാഗങ്ങള്ക്ക് പിന്തുണ ലഭിക്കുന്നുണ്ടെന്ന് ഈ തീരുമാനത്തിലൂടെ ഉറപ്പാക്കും.
പ്രധാനമന്ത്രി ഗരീബ് കല്യാണ് അന്ന യോജനയുടെ  വിപുലീകരണത്തിന് കേന്ദ്രമന്ത്രിസഭ അംഗീകാരം നല്കി. 2022 ഒക്ടോബര് മുതല് ഡിസംബര് വരെ മൂന്നു മാസത്തേക്കാണിത്. 2021-ല് പ്രധാനമന്ത്രി നടത്തിയ പ്രഖ്യാപനത്തിനും പിഎംജികെഎവൈക്കു കീഴില് അധിക ഭക്ഷ്യസുരക്ഷ വിജയകരമായി നടപ്പാക്കിയതിനും അനുസൃതമായാണ് നടപടി.
കൊവിഡ് മൂലമുണ്ടായ തകര്ച്ചയിലും അരക്ഷിതാവസ്ഥയിലും ലോകം പൊരുതുന്ന ഒരു സമയത്ത്, സാധാരണക്കാര്ക്ക് ലഭ്യതയും താങ്ങാനാവുന്ന വിലയും നിലനിര്ത്താന് ആവശ്യമായ നടപടികള് കൈക്കൊള്ളുന്നതിനിടയില്ത്തന്നെ, ദുര്ബല വിഭാഗങ്ങളുടെ ഭക്ഷ്യസുരക്ഷ വിജയകരമായി നിലനിര്ത്തുകയാണ് ഇന്ത്യ.
മഹാമാരിയുടെ ദുഷ്കരമായ കാലഘട്ടത്തിലൂടെയാണ് ആളുകള് കടന്നുപോയതെന്ന് തിരിച്ചറിഞ്ഞ്, നവരാത്രി, ദസറ, നബിദിനം തുടങ്ങിയ പ്രധാന ആഘോഷങ്ങളില് സമൂഹത്തിലെ ദരിദ്രരും ദുര്ബലരുമായ വിഭാഗങ്ങളെ പിന്തുണയ്ക്കുന്നതിനായാണ് പിഎംജികെഎവൈ മൂന്ന് മാസത്തേക്ക് നീട്ടാന് കേന്ദ്രം തീരുമാനിച്ചത്. ദീപാവലി, ഛഠ് പൂജ, ഗുരുനാനാക് ദേവ് ജയന്തി, ക്രിസ്മസ് മുതലായവ അവര്ക്ക് വളരെ ആഹ്ലാദത്തോടെയും കൂട്ടായും ആഘോഷിക്കാം. പിഎംജിഎവൈയുടെ ഈ വിപുലീകരണത്തിന് മൂന്ന് മാസത്തേക്ക് അംഗീകാരം നല്കിയത് ഈ ആഹ്ലാദം ലക്ഷ്യമിട്ടാണ്. അതുവഴി അവര്ക്ക് സാമ്പത്തിക ബുദ്ധിമുട്ടുകള് കൂടാതെ ഭക്ഷ്യധാന്യങ്ങളുടെ എളുപ്പത്തിലുള്ള ലഭ്യതയുടെ നേട്ടങ്ങള് തുടര്ന്നും ആസ്വദിക്കാനാകും.
ഈ ക്ഷേമ പദ്ധതി പ്രകാരം, നേരിട്ടുള്ള ആനുകൂല്യ കൈമാറ്റത്തിനു  കീഴില് വരുന്നവര് ഉള്പ്പെടെ ദേശീയ ഭക്ഷ്യസുരക്ഷാ നിയമത്തിനു കീഴില്  വരുന്ന എല്ലാ ഗുണഭോക്താക്കള്ക്കും പ്രതിമാസം 5 കിലോ ഭക്ഷ്യധാന്യം സൗജന്യമായി നല്കുന്നു.
കേന്ദ്ര ഗവണ്മെന്റിന്റെ സാമ്പത്തികബാധ്യത പിഎംജികെഎവൈയുടെ ആറാം ഘട്ടം വരെ ഏകദേശം 3.45 ലക്ഷം കോടിയാണ്. പദ്ധതിയുടെ ഏഴാം ഘട്ടത്തിനായി 44,762 കോടി രൂപയാണു ചെലവ്. എല്ലാ ഘട്ടങ്ങള്ക്കുമായി മൊത്തത്തിലുള്ള ചെലവ് ഏകദേശം 3.91 ലക്ഷം കോടിയാണ്.
പിഎംജികെഎവൈ ഏഴാം ഘട്ടത്തിനുള്ള ഭക്ഷ്യധാന്യം മൊത്തം 122 ലക്ഷം മെട്രിക് ടണ് ആയിരിക്കും. ഒന്നു മുതല് ആറു വരെ ഘട്ടങ്ങള്ക്കുള്ള ഭക്ഷ്യധാന്യത്തിന്റെ മൊത്തം വിഹിതം ഏകദേശം 1121 ലക്ഷം മെട്രിക് ടണ് ആയിരുന്നു.
ഇതുവരെ, 25 മാസമായി പിഎംജികെഎവൈ പ്രവര്ത്തിക്കുന്നു
ഘട്ടം ഒന്നും രണ്ടുംI : 2020 ഏപ്രില് മുതല് നവംബര് വരെ, മൂന്നു മുതല് അഞ്ചു വരെ : 2021 മെയ് മുതല് 2022 മാര്ച്ച് വരെ, ആറാം ഘട്ടം  2022 ഏപ്രില് മുതല് സെപ്തംബര് വരെ.
കൊവിഡ്-19 പ്രതിസന്ധിയുടെ ദുഷ്കര സമയത്ത് ആരംഭിച്ച പിഎം ഗരീബ് കല്യാണ് അന്ന യോജന , ദരിദ്രര്ക്കും ദുര്ബലരായ കുടുംബങ്ങള്ക്കും ഗുണഭോക്താക്കള്ക്കും ഭക്ഷ്യസുരക്ഷ നല്കിയിട്ടുണ്ട്. വേണ്ടത്ര ഭക്ഷ്യധാന്യ ലഭ്യതയില്ലാത്തതിനാല് അവര് കഷ്ടപ്പെടരുത് എന്നതാണ് ലക്ഷ്യം. ഗുണഭോക്താക്കള്ക്ക് സാധാരണ വിതരണം ചെയ്യുന്ന പ്രതിമാസ ഭക്ഷ്യധാന്യ അവകാശങ്ങളുടെ അളവ് ഫലപ്രദമായി ഇത് ഇരട്ടിയാക്കി.
മുമ്പത്തെ ഘട്ടങ്ങളിലെ അനുഭവം അനുസരിച്ച്, ആഴാം ഘട്ടത്തിന്റെ നടത്തിപ്പു മികവ് മുമ്പ് നേടിയ അതേ ഉയര്ന്ന നിലയിലായിരിക്കുമെന്ന് പ്രതീക്ഷിക്കുന്നു.
-ND-
(Visitor Counter : 96
പ്രധാനമന്ത്രിയുടെ ഓഫീസ്
ശ്രീ. ബില് ഗേറ്റ്സുമായി പ്രധാനമന്ത്രി ആശയവിനിമയം നടത്തി
ബില് ആന്ഡ് മെലിന്ഡ ഗേറ്റ്സ് ഫൗണ്ടേഷന് കോ-ചെയര് ശ്രീ. ബില് ഗേറ്റ്സുമായി പ്രധാനമന്ത്രി ശ്രീ. നരേന്ദ്ര മോദി വിഡിയോ കോണ്ഫറന്സ് വഴി സംവദിച്ചു. കോവിഡ്- 19നോടുള്ള ആഗോള പ്രതികരണവും മഹാവ്യാധിയെ നിയന്ത്രിക്കുന്നതിനായി ശാസ്ത്രത്തിലെ നൂതന ആശയങ്ങളും ഗവേഷണവും ആഗോളതലത്തില് ഏകോപിപ്പിക്കപ്പെടേണ്ടതിന്റെ പ്രാധാന്യവും ഇരുവരും ചര്ച്ച ചെയ്തു.
അനുയോജ്യമായ സന്ദേശങ്ങളിലൂടെ ജനങ്ങളുടെ ഇടപെടല് ഉറപ്പാക്കുന്നതിനെ അടിസ്ഥാനമാക്കിയുള്ള സമീപനമാണ് ആരോഗ്യ പ്രതിസന്ധിക്കെതിരായ പോരാട്ടത്തില് ഇന്ത്യ ബോധപൂര്വം കൈക്കൊണ്ട സമീപനമെന്നു പ്രധാനമന്ത്രി അടിവരയിട്ടു വ്യക്തമാക്കി. താഴെത്തട്ടില് ജനങ്ങളെ കേന്ദ്രീകരിച്ചുള്ള സമീപനം എങ്ങനെ സാമൂഹിക അകലം പാലിക്കുന്നതിലും മുന്നിര പ്രവര്ത്തകരെ ആദരിക്കുന്നതിലും മാസ്ക് ധരിക്കുന്നതിലും ശുചിത്വം പാലിക്കുന്നതിലും ലോക്ഡൗണ് വ്യവസ്ഥകള് അംഗീകരിക്കുന്നതിലും സഹായകമായി എന്ന് അദ്ദേഹം വിശദീകരിച്ചു.
സാമ്പത്തിക ഉള്ച്ചേര്ക്കല്, ആരോഗ്യ സേവനങ്ങള് ലഭ്യമാക്കുന്നതു ശക്തിപ്പെടുത്തല്, സ്വച്ഛ് ഭാരത് ദൗത്യം വഴി ശുചിത്വവം വൃത്തിയും പ്രചരിപ്പിക്കല്, ജനങ്ങളുടെ പ്രതിരോധം വര്ധിപ്പിക്കുന്നതിനായി ഇന്ത്യയിലെ ആയുര്വേദ വിജ്ഞാനം ഉപയോഗപ്പെടുത്തല് തുടങ്ങി ഗവണ്മെന്റ് മുന്പു നടപ്പാക്കിയ വികസന മുന്നേറ്റങ്ങള് ഇപ്പോഴത്തെ മഹാവ്യാധിയോടു ഫലപ്രദമായി പ്രതികരിക്കാന് ഇന്ത്യയെ സഹായിച്ചു എന്നു പ്രധാനമന്ത്രി ഉയര്ത്തിക്കാട്ടി.
കോവിഡ്- 19നോടുള്ള ആഗോള പ്രതികരണം ഏകോപിപ്പിക്കുന്നത് ഉള്പ്പെടെ ഗേറ്റ്സ് ഫൗണ്ടേഷന് ഇന്ത്യയില് മാത്രമല്ല, ലോകത്തിന്റെ മറ്റു ഭാഗങ്ങളിലും നടത്തിവരുന്ന ആരോഗ്യ സംബന്ധമായ പ്രവര്ത്തനങ്ങളെ പ്രധാനമന്ത്രി പ്രശംസിച്ചു. ലോകത്തിന്റെ പൊതു നേട്ടത്തിനായി ഇന്ത്യയുടെ ശേഷിയും കഴിവും എങ്ങനെ കൂടുതല് ഉപയോഗപ്പെടുത്താന് സാധിക്കും എന്നതു സംബന്ധിച്ച് അദ്ദേഹം ശ്രീ. ബില് ഗേറ്റ്സിന്റെ അഭിപ്രായം തേടി.
ഗ്രാമ പ്രദേശങ്ങളില് ആരോഗ്യ സേവനം എത്തിച്ച ഇന്ത്യയുടെ സവിശേഷ മാതൃക, സമ്പര്ക്കം കണ്ടെത്തുന്നതിനായി ഇന്ത്യാ ഗവണ്മെന്റ് വികസിപ്പിച്ചെടുത്ത മൊബൈല് ആപ്, എല്ലാറ്റിനും ഉപരി പ്രതിരോധ കുത്തിവെപ്പും ചികില്സാ സാമഗ്രികളും കണ്ടുപിടിക്കപ്പെട്ടാല് അവ വലിയ അളവില് ഉല്പാദിപ്പിക്കാനുള്ള ഇന്ത്യയുടെ ശേഷി തുടങ്ങിയ കാര്യങ്ങള് വിശിഷ്ട വ്യക്തികള് ചര്ച്ച ചെയ്തു. ആഗോള ശ്രമങ്ങള്ക്ക്, വിശേഷിച്ച് മറ്റു വികസ്വര രാഷ്ട്രങ്ങളുടെ ഗുണത്തിനായി ഉള്ളതിന്, സംഭാവന അര്പ്പിക്കാന് ഇന്ത്യ തയ്യാറാണെന്നിരിക്കെ, മഹാവ്യാധിയെ പ്രതിരോധിക്കുന്നതിനുള്ള പ്രവര്ത്തനങ്ങള് ഏകോപിപ്പിക്കുന്നതിനുള്ള ആഗോള ചര്ച്ചകളില് ഇന്ത്യയെ ഉള്പ്പെടുത്തുന്നതു പ്രധാനമാണെന്ന് ഇരുവരും സമ്മതിച്ചു.
ജീവിതശൈലിയിലും സാമ്പത്തിക സംവിധാനത്തിലും സാമൂഹിക സ്വഭാവത്തിലും വിദ്യാഭ്യാസവും ആരോഗ്യ സംരക്ഷണവും ലഭ്യമാക്കുന്നതിലും കോവിഡിനു ശേഷമുള്ള ലോകത്തു സംഭവിക്കാവുന്ന മാറ്റങ്ങളും ഇതോടനുബന്ധിച്ച് അഭിമുഖീകരിക്കേണ്ടിവരുന്ന സാങ്കേതിക രംഗത്തെ വെല്ലുവിളികളും വിലയിരുത്തുന്നതിന് ഗേറ്റ്സ് ഫൗണ്ടേഷന് മുന്കയ്യെടുക്കണമെന്നു പ്രധാനമന്ത്രി അഭ്യര്ഥിച്ചു. അത്തരം അവലോകന പ്രവര്ത്തനങ്ങളുമായി സ്വന്തം അനുഭവങ്ങളെ അടിസ്ഥാനപ്പെടുത്തി സഹകരിക്കാന് ഇന്ത്യക്കു സന്തോഷമേ ഉള്ളൂ എന്ന് അദ്ദേഹം അറിയിക്കുകയും ചെയ്തു.
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ മുർഷിദാബാദിലും കല്യാണിയിലും 250 കിടക്കകളുള്ള രണ്ട് താൽക്കാലിക കോവിഡ് ആശുപത്രികൾ പിഎം കെയേഴ്സ് ഫണ്ട് വഴി സ്ഥാപിക്കും
പശ്ചിമ ബംഗാളിലെ മുർഷിദാബാദിലും കല്യാണിയിലും ഡിആർഡിഒ സ്ഥാപിക്കുന്ന 250 കിടക്കകളുള്ള രണ്ട് താൽക്കാലിക കോവിഡ് ആശുപത്രികൾക്കായി പിഎം കെയേഴ്സ് ഫണ്ട് ട്രസ്റ്റ് 41.62 കോടി രൂപ. അനുവദിക്കാൻ തീരുമാനിച്ചു. പദ്ധതിയ്ക്ക് ആവശ്യമായ ചില അടിസ്ഥാന സൗകര്യങ്ങൾ സംസ്ഥാന ഗവണ്മെന്റും കേന്ദ്ര ആരോഗ്യ കുടുംബക്ഷേമ മന്ത്രാലയവും ഒരുക്കും.
ഈ നിർദ്ദേശം പശ്ചിമ ബംഗാളിലെ ആരോഗ്യ അടിസ്ഥാനസൗകര്യങ്ങൾ വർദ്ധിപ്പിക്കും.
ബീഹാർ, ദില്ലി, ജമ്മു, ശ്രീനഗർ എന്നിവിടങ്ങളിലും കോവിഡ് ആശുപത്രികൾ സ്ഥാപിക്കാൻ പിഎം കെയേഴ്സ് ഫണ്ട് സഹായിച്ചിട്ടുണ്ട് .
മന്ത്രിസഭ
ക്വാണ്ടം സാങ്കേതികവിദ്യകൾക്കായി ശാസ്ത്രീയവും വ്യാവസായികവുമായ ഗവേഷണ-വികസനം വർധിപ്പിക്കുന്നതിനുള്ള ദേശീയ ക്വാണ്ടം ദൗത്യത്തിനു മന്ത്രിസഭാംഗീകാരം
ക്വാണ്ടം സാങ്കേതികവിദ്യയാൽ അധിഷ്ഠിതമായ സാമ്പത്തിക വളർച്ച ത്വരിതപ്പെടുത്തുന്നതിനും മേഖലയിലെ മുൻനിര രാഷ്ട്രമായി ഇന്ത്യയെ ഉയർത്തിക്കാട്ടുന്നതിനുമായി 6003.65 കോടി രൂപ ചെലവിൽ ശാസ്ത്രീയ-വ്യാവസായിക ഗവേഷണ-വികസനങ്ങൾ വർധിപ്പിക്കുന്നതിനാണ് അംഗീകാരം
ദേശീയ ക്വാണ്ടം ദൗത്യത്തിന്  കേന്ദ്രമന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗമാണു ദൗത്യത്തിന് അംഗീകാരം നൽകിയത്. ശാസ്ത്രീയവും വ്യാവസായികവുമായ ഗവേഷണ-വികസനങ്ങൾ പരിപോഷിപ്പിക്കുന്നതിനു ക്വാണ്ടം സാങ്കേതികവിദ്യയിൽ  ഊർജസ്വലവും നൂതനവുമായ ആവാസവ്യവസ്ഥ സൃഷ്ടിക്കാനായി 2023-24 മുതൽ 2030-31 വരെ മൊത്തം 6003.65 കോടിരൂപ ചെലവിലാണു ദൗത്യം മുന്നോട്ടുകൊണ്ടുപോകുക. ഇതു ക്വാണ്ടം സാങ്കേതികവിദ്യനയിക്കുന്ന സാമ്പത്തിക വളർച്ചയ്ക്കു വേഗം പകരുകയും രാജ്യത്തെ ആവാസവ്യവസ്ഥയെ പരിപോഷിപ്പിക്കുകയും ചെയ്യും. ക്വാണ്ടം സാങ്കേതികവിദ്യയുടെയും ആപ്ലിക്കേഷനുകളുടെയും വികസനത്തിൽ ഇന്ത്യയെ മുൻനിര രാജ്യങ്ങളിലൊന്നാക്കി മാറ്റുകയും ചെയ്യും.
സൂപ്പർ കണ്ടക്ടിങ്, ഫോട്ടോണിക് സാങ്കേതികവിദ്യ തുടങ്ങിയ വിവിധ പ്ലാറ്റ്ഫോമുകളിൽ എട്ടുവർഷത്തിനുള്ളിൽ 50-1000 ഫിസിക്കൽ ക്യുബിറ്റുള്ള ഇന്റർമീഡിയറ്റ് സ്കെയിൽ ക്വാണ്ടം കമ്പ്യൂട്ടറുകൾ വികസിപ്പിക്കുന്നതിനാണു പുതിയ ദൗത്യം ലക്ഷ്യമിടുന്നത്. ഇന്ത്യയ്ക്കുള്ളിൽ 2000 കിലോമീറ്റർ പരിധിയിലുള്ള ഗ്രൗണ്ട് സ്റ്റേഷനുകൾ തമ്മിലുള്ള സുരക്ഷിത ഉപഗ്രഹാധിഷ്ഠിത ക്വാണ്ടം ആശയവിനിമയം, മറ്റു രാജ്യങ്ങളുമായുള്ള സുരക്ഷിത ദീർഘദൂര ക്വാണ്ടം ആശയവിനിമയം, 2000 കിലോമീറ്ററിലധികമുള്ള അന്തർനഗര ക്വാണ്ടം കീ വിതരണം, ക്വാണ്ടം മെമ്മറികളുള്ള മൾട്ടി-നോഡ് ക്വാണ്ടം ശൃംഖല എന്നിവയും ദൗത്യത്തിന്റെ സവിശേഷതകളാണ്.
ആണവ സംവിധാനങ്ങളിൽ ഉയർന്ന സംവേദനക്ഷമതയുള്ള മാഗ്നെറ്റോമീറ്ററുകളും കൃത്യമായ സമയം, ആശയവിനിമയം, ഗതിനിയന്ത്രണം എന്നിവയ്ക്കായി അറ്റോമിക് ക്ലോക്കുകളും വികസിപ്പിക്കാൻ ദൗത്യം സഹായിക്കും. ക്വാണ്ടം ഉപകരണങ്ങളുടെ നിർമാണത്തിനായുള്ള സൂപ്പർകണ്ടക്ടറുകൾ, നൂതന സെമികണ്ടക്ടർ ഘടനകൾ, ടോപ്പോളജിക്കൽ മെറ്റീരിയലുകൾ തുടങ്ങിയ ക്വാണ്ടം മെറ്റീരിയലുകളുടെ രൂപകൽപ്പനയെയും സമന്വയത്തെയും ഇതു പിന്തുണയ്ക്കും. ക്വാണ്ടം ആശയവിനിമയം, സെൻസിങ്, മെട്രോളജിക്കൽ ആപ്ലിക്കേഷനുകൾ എന്നിവയ്ക്കായി സിംഗിൾ ഫോട്ടോൺ ഉറവിടങ്ങൾ/ഡിറ്റക്ടറുകൾ, സങ്കീർണമായ ഫോട്ടോൺ സ്രോതസ്സുകൾ എന്നിവയും വികസിപ്പിക്കും.
ക്വാണ്ടം കംപ്യൂട്ടിങ്, ക്വാണ്ടം ആശയവിനിമയം, ക്വാണ്ടം സെൻസിങ്ങും മെട്രോളജിയും, ക്വാണ്ടം മെറ്റീരിയലുകളും ഉപകരണങ്ങളും എന്നീ മേഖലകളിൽ മികച്ച അക്കാദമിക, ദേശീയ ഗവേഷണ-വികസന സ്ഥാപനങ്ങളിൽ നാലു വിഷയാധിഷ്ഠിത കേന്ദ്രങ്ങൾ  സ്ഥാപിക്കും. അടിസ്ഥാനപരവും പ്രായോഗികവുമായ ഗവേഷണങ്ങളിലൂടെ പുതിയ അറിവു സൃഷ്ടിക്കുന്നതിൽ ശ്രദ്ധ കേന്ദ്രീകരിക്കുന്ന ഹബ്ബുകൾ അനുശാസിക്കുന്ന മേഖലകളിൽ ഗവേഷണവും വികസനവും പ്രോത്സാഹിപ്പിക്കും.
രാജ്യത്തെ സാങ്കേതിക വികസന ആവാസവ്യവസ്ഥയെ ആഗോളതലത്തിൽ മത്സരാധിഷ്ഠിതതലത്തിലേക്കു കൊണ്ടുപോകാൻ എൻക്യുഎമ്മിനു കഴിയും. ആശയവിനിമയം, ആരോഗ്യം, സാമ്പത്തികം, ഊർജം എന്നീ മേഖലകൾക്കും മരുന്നുകൾ രൂപകൽപ്പന ചെയ്യുന്നതിനും ബഹിരാകാശ ആപ്ലിക്കേഷനുകൾക്കും ഈ ദൗത്യം ഏറെ പ്രയോജനം ചെയ്യും. ഡിജിറ്റൽ ഇന്ത്യ, മേക്ക് ഇൻ ഇന്ത്യ, സ്കിൽ ഇന്ത്യ, സ്റ്റാൻഡ്-അപ്പ് ഇന്ത്യ, സ്റ്റാർട്ട്-അപ്പ് ഇന്ത്യ, സ്വയംപര്യാപ്ത ഇന്ത്യ, സുസ്ഥിര വികസന ലക്ഷ്യങ്ങൾ  തുടങ്ങിയ ദേശീയ മുൻഗണനകൾക്ക് ഇതു വലിയ ഉത്തേജനം പകരും.
-ND-
(